《题余君肃日严忍斋》
宋代·五迈

群肃吾良朋，天资秀而颖。
以忍名其斋，求余为序引。
余闻刃制心，共字谓之忍。
一忍宽百忧，百动归一静。
人心本至明，万善集虚境。
外物一障之，天真随晦泯。
意猿肆颉颃，气马浪驰骋。
以忍作防闲，如物有绳准。
贤养心学，最切是惩忿。
愚者一不校，鲁者三自省。
行行无取才，宜为夫子哂。
师德岂懦夫，见善必操秉。
唾面令自乾，可能愧不逞。
公艺忠考人，家法肃而整。
九世有盘盂，一字其要领。
愿子继自今，去过贵乎敏。
育德必体蒙，辨义真观井。
意融妄尽消，心清事亦省。
我少梁心气，近亦痛除屏。
作诗虽警君，且俗以自警。